กวีประชาไท: รู้รักษาตัวรอดเป็นยอดดี
ดาวดวงใหม่ได้จุติผลิบานเบิก ดังได้ฤกษ์เศิกศกถกแถลงดาวสภาจ้าเจิดเปิดแสดง วาระแห่งปัญญาปัญหาคนกว่า 5 ปีที่ลี้ลับกับวาระ อักขระประเทศแจงเหตุผลเมื่อฟ้าปิดบัณฑิตลี้หนีอับจน ประชาชนถูกปล้นชาติอำนาจปืนจารึกไว้ไม่ผันผก 26 มิถุนา ได้ฟังน้าอาหลานการรู้ตื่นดาวดวงใหม่ให้เหตุผลพ้นค่ำคืน ผู้ฟังหมื่นแสนล้านผ่านทีวีเป็นดาวฤกษ์หรือดาวเคราะห์ให้เสาะหา ประดับฟ้าเมืองไทยในวิถีเป็นดาวรุ่งพุ่งฟ้าอย่าราคี อย่าเร็วรี่รีบหล่นตกอกระอาเหมือนดั่งดาวอีกหลายดวงที่ร่วงหล่น พัวพันผลผองพิษริษยาทำลายแหล่งรักษาไข้ในสภา แล้วก็พามหาโจรมาโค่นล้มหัวใจของระบอบที่ตอบโจทย์ หัวใจโฉดโกรธแค้นแล่นถล่มพรรคการเมืองเคืองแพ้แค่ระบม กลับโง่งมถมทับกับโหดร้ายลิ้นกระดกที่รกหูท่านผู้ฟัง กับความหลังหลัดๆ พลัดปีนป่ายทำทุกอย่างอย่าให้แพ้แม้ฆ่าตาย สิ่งสุดท้ายสืบทอดอำนาจพลาดอีกที26 มิถุนา 2562 สภาผองอภิปรายได้เต็มที่รู้รักษาตัวรอดเป็นยอดดี* ค่อยๆ ชี้โจรห้าร้อยลอยชายเอย *จาก พระอภัยมณี ท่านสุนทรภู่
ดาวดวงใหม่ได้จุติผลิบานเบิก ดังได้ฤกษ์เศิกศกถกแถลงดาวสภาจ้าเจิดเปิดแสดง วาระแห่งปัญญาปัญหาคนกว่า 5 ปีที่ลี้ลับกับวาระ อักขระประเทศแจงเหตุผลเมื่อฟ้าปิดบัณฑิตลี้หนีอับจน
กวีประชาไท,ธุลีดาวหาง